Document ID: 32014R1293

ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) αριθ. 1293/2014 ΤΗΣ ΕΠΙΤΡΟΠΉΣ
της 17ης Ιουλίου 2014
σχετικά με τους όρους για την ταξινόμηση, χωρίς δοκιμή, μεταλλικών πλεγμάτων και γωνιών για εσωτερικές επιχρίσεις που καλύπτονται από το εναρμονισμένο πρότυπο EN 13658-1, μεταλλικών πλεγμάτων και γωνιών για εξωτερικές επιχρίσεις που καλύπτονται από το εναρμονισμένο πρότυπο EN 13658-2 και μεταλλικών γωνιών και ελασμάτων που καλύπτονται από το εναρμονισμένο πρότυπο EN 14353, όσον αφορά την αντίδραση στη φωτιά
(Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου, της 9ης Μαρτίου 2011, για τη θέσπιση εναρμονισμένων όρων εμπορίας δομικών προϊόντων και για την κατάργηση της οδηγίας 89/106/ΕΟΚ του Συμβουλίου (1), και ιδίως το άρθρο 27 παράγραφος 5,
Εκτιμώντας τα ακόλουθα:
(1)
Με την απόφαση 2000/147/ΕΚ της Επιτροπής (2) θεσπίστηκε σύστημα ταξινόμησης των δομικών προϊόντων ανάλογα με τη συμπεριφορά τους απέναντι στη φωτιά. Μεταξύ των δομικών προϊόντων στα οποία εφαρμόζεται η εν λόγω απόφαση συγκαταλέγονται τα μεταλλικά πλέγματα και γωνίες για εσωτερικές επιχρίσεις που καλύπτονται από το εναρμονισμένο πρότυπο EN 13658-1, τα μεταλλικά πλέγματα και γωνίες για εξωτερικές επιχρίσεις που καλύπτονται από το εναρμονισμένο πρότυπο EN 13658-2 και οι μεταλλικές γωνίες και ελάσματα που καλύπτονται από το εναρμονισμένο πρότυπο EN 14353, με μία εκτεθειμένη επιφάνεια που περιέχει οργανικές ύλες.
(2)
Τα εν λόγω προϊόντα έχουν αποδεδειγμένα σταθερή και προβλέψιμη επίδοση όσον αφορά την αντίδραση στη φωτιά όταν χρησιμοποιούνται σε συνδυασμό με γυψοσανίδες για τον σχηματισμό γωνιών σε τοίχους, επειδή μόνο ένα αμελητέο μέρος της επιφάνειάς τους ενδέχεται να εκτεθεί στη φωτιά.
(3)
Ως εκ τούτου, θα πρέπει να θεωρείται ότι τα μεταλλικά πλέγματα και γωνίες για εσωτερικές επιχρίσεις που καλύπτονται από το εναρμονισμένο πρότυπο EN 13658-1, τα μεταλλικά πλέγματα και γωνίες για εξωτερικές επιχρίσεις που καλύπτονται από το εναρμονισμένο πρότυπο EN 13658-2 και οι μεταλλικές γωνίες και ελάσματα που καλύπτονται από το εναρμονισμένο πρότυπο EN 14353, με μία εκτεθειμένη επιφάνεια που περιέχει οργανικές ύλες, πληρούν τις προϋποθέσεις της κατηγορίας E όσον αφορά την αντίδραση στη φωτιά, χωρίς να είναι αναγκαία η διεξαγωγή δοκιμής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα μεταλλικά πλέγματα και γωνίες για εσωτερικές επιχρίσεις που καλύπτονται από το εναρμονισμένο πρότυπο EN 13658-1, τα μεταλλικά πλέγματα και γωνίες για εξωτερικές επιχρίσεις που καλύπτονται από το εναρμονισμένο πρότυπο EN 13658-2 και οι μεταλλικές γωνίες και ελάσματα που καλύπτονται από το εναρμονισμένο πρότυπο EN 14353 θεωρείται ότι πληρούν τις προϋποθέσεις της κατηγορίας Ε που καθορίζεται στον πίνακα 1 του παραρτήματος της απόφασης 2000/147/ΕΚ χωρίς δοκιμή, εφόσον έχουν μια εκτεθειμένη επιφάνεια που περιέχει οργανικές ύλες.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Ιουλίου 2014.

Labels: 12
7
1
0